Roháčske plesá (národná prírodná rezervácia)

Roháčske plesá je národná prírodná rezervácia v správe štátnej ochrany prírody TANAP.

Nachádza sa v katastrálnom území obce Zuberec v okrese Tvrdošín v Žilinskom kraji. Územie bolo vyhlásené v roku 1974 na rozlohe 451,66 ha. Ochranné pásmo nebolo určené. Rezervácia sa rozkladá v hornej časti Smutnej doliny a zahŕňa Roháčske plesá i Ťatliakovo jazero. Je súčasťou Tatranského národného parku. Chráneným územím prechádza modrá turistická značka vedúca z Ťatliakovej chaty Smutnou dolinou do Smutného sedla. Z nej odbočuje zelená turistická značka k Roháčskym plesám.

Predmetom ochrany sú: Vedecky významné prvkov a biocenózy vysokohorského rastlinstva a živočíšstva a atraktívneho georeliéfu so stopami pleistocénnej glaciálnej modelácie. Jediná lokalita výskytu pyšteka alpínskeho (Linaria alpina) v bývalom Česko-Slovensku. 

 Referencie 

 Pozri aj 
Roháčske plesá
Roháče

 Iné projekty 

 Externé odkazy 

 Chránené územia, Štátna ochrana prírody Slovenskej republiky
 Poloha na turistickej mape

Kategória:Národné prírodné rezervácie v Žilinskom kraji
Kategória:Chránené územia v okrese Tvrdošín
Kategória:Roháče
Kategória:Zuberec
Kategória:Chránené územia Tatranského národného parku